AVE

AVE (Alta Velocidad Española) er et høyhastighetstog som eies av RENFE i Spania. AVE er framfor alt en videreutvikling av franske TGV, og krever, på samme måte som TGV, dedikerte spor for å kjøre med høy hastighet. AVE kjører på normalspor og 25 kV vekselstrøm via kontaktledning (til forskjell fra Spanias lavhastighetsnett som benytter brede 1 668 mm spor og er elektrifisert med 3 kV likestrøm). Den kommersielle toppfarta er 330 km/t, men fartsrekorden som ble satt i april 1993 er på 356,8 km/t.

Den første strekninga som ble trafikkert av AVE var Madrid – Sevilla. Strekninga Madrid – Barcelona trafikkeres med en versjon av Siemens ICE3. Ifølge planene skal hele Den iberiske halvøy være dekt med høyhastighetstog i 2015.

Kategori:Høyhastighetstog
Kategori:Jernbane i Spania